CELEX: 62019TN0211
Language: et
Date: 2019-04-05 00:00:00
Title: kohtuasi T-211/19: 5. aprillil 2019 esitatud hagi — Le Pen versus parlament

3.6.2019   
            
            
               ET
            
            
               Euroopa Liidu Teataja
            
            
               C 187/84
            
         
      5. aprillil 2019 esitatud hagi — Le Pen versus parlament
      (kohtuasi T-211/19)
      (2019/C 187/90)
      Kohtumenetluse keel: prantsuse
      
         Pooled
      
      
         Hageja: Jean-Marie Le Pen (Saint-Cloud, Prantsusmaa) (esindaja: advokaat F. Wagner)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi 12. märtsi 2019. aasta otsus P8_TA-PROV(2019)0136 hageja puutumatuse äravõtmise taotluse 2018/2247(IMM) kohta, millega hagejalt puutumatus ära võetakse;
               
            
                  —
               
               
                  mõista kõik kohtukulud välja parlamendilt.
               
            
         Väited ja peamised argumendid
      
      Hagi põhjendamiseks esitab hageja neli väidet.
      
                  1.
               
               
                  Esimene väide, et on rikutud Euroopa Liidu privileegide ja immuniteetide protokolli nr 7 (ELT 2010, C 83, lk 266) artiklit 9, Euroopa Parlamendi kodukorra (ELT 2005, L 44, lk 1) artikli 5 lõikeid 1 ja 5 ning teatisi liikmetele nr 11/2003 ja nr 11/2016.
               
            
                  2.
               
               
                  Teine väide, et on kuritarvitatud menetlust. Hageja on seisukohal, et nõustudes hagejalt parlamendiliikme puutumatuse äravõtmisega, võimaldab parlament Prantsuse eeluurimiskohtunikul asuda ajavahemikul 2009–2014 parlamendi peasekretäri asemele ning rikub seega Euroopa Parlamendi liikmete põhimääruse rakendusmeetmete artikli 68 lõiget 1, mis annab peasekretärile ainupädevuse otsustada alusetult makstud summade üle ning anda korraldus asjaomase parlamendiliikme suhtes täitedokumendi väljastamiseks.
               
            
                  3.
               
               
                  Kolmas väide, et on kuritarvitatud võimu, et on kuritarvitatud menetlust ja on rikutud menetluste algatamise mõistlikku aega. Hageja väidab, et parlament kuritarvitas menetlust, mis mõjutab hageja kaitseõiguste teostamist, kuna pärast peaaegu kolme ametiaega, mille jooksul parlamendi peasekretär ei esitanud ühtegi nõuet, ei pidanud hageja vajalikuks hoida alles tõendeid oma assistentide töö kohta ning ei ole suuteline kohtu ees vastust andma.
               
            
                  4.
               
               
                  Neljas väide, et on rikutud teatise liikmetele nr 11/2016 artiklit 43, kuna menetluste eesmärk on raskendada parlamendi ühe peamise opositsioonifraktsiooni liikmete tegevust.